AJUDA PER AL GUANYADOR DE LA XII OLIMPÍADA D'INFORMÀTICA DE LA UNIVERSITAT D'ALACANT (2025) - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/54152)
  + [Valencià](/va/acuerdo/54752)






Selector de idioma

Leer

* [Español](/es/acuerdo/54230)
* [Valencià](/va/acuerdo/54691)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





AJUDA PER AL GUANYADOR DE LA XII OLIMPÍADA D'INFORMÀTICA DE LA UNIVERSITAT D'ALACANT (2025)[Butlletí Oficial Universitat d'Alacant](/ca/Publicacion)
====================================================================================================================================================

Secretaria General

Butlletí Oficial Universitat d'Alacant





AJUDA PER AL GUANYADOR DE LA XII OLIMPÍADA D'INFORMÀTICA DE LA UNIVERSITAT D'ALACANT (2025)

Data d'aprovació
:   12/12/2024

Data de publicació
:   16/12/2024

Òrgan competent
:   Rector

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/54140)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/54795)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/54225)
  + [Compartir acuerdo en 

    X](https://twitter.com/intent/tweet?via=UA_Universidad&text=AJUDA PER AL GUANYADOR DE LA XII OLIMPÍADA D'INFORMÀTICA DE LA UNIVERSITAT D'ALACANT (2025)&url=https://www.boua.ua.es/va/acuerdo/54237)

**Títol:** AJUDA PER AL GUANYADOR DE LA XII OLIMPÍADA D'INFORMÀTICA DE LA UNIVERSITAT D'ALACANT (2025)

**Secció:** CONVOCATÒRIES I CONCURSOS

**Òrgan:** Rector

**Data d'aprovació:** dijous, 12 de desembre de 2024

AJUDA PER AL GUANYADOR DE LA XII OLIMPÍADA D'INFORMÀTICA DE LA UNIVERSITAT D'ALACANT (2025)

1.  Objecte de la convocatòria i procediment de concessió

L'objecte  d'aquesta convocatòria és la concessió, en règim de concurrència no competitiva, d'una  ajuda econòmica a la persona guanyadora de la XII Olimpíada d'Informàtica de la Universitat d'Alacant 2025 per a sufragar despeses de desplaçament a la fase nacional de la XXIX Olimpíada Informàtica Espanyola 2025.

2.  Requisits de les persones beneficiàries

a.       Poden participar les persones que en el curs actual 2024-2025 estiguen cursant ESO, batxillerat o cicles formatius en qualsevol centre públic, concertat o privat de la província d'Alacant, i l'edat de les quals no supere els 20 anys l'1 de juliol de l'any d'aquesta edició (2025). Si l'estudiantat inscrit és menor de 18 anys, haurà de tenir autorització dels pares o els tutors legals.

b.       Que hagen resultat guanyadors/es en la XII Olimpíada d'Informàtica de la Universitat d'Alacant en la convocatòria 2025SBV032 del Vicerectorat d'Estudiants de la UA (BOUA 12/12/2024).

3.  Nombre i dotació de les ajudes

Es concedirà una única ajuda a la persona guanyadora de la XII Olimpíada d'Informàtica de la Universitat d'Alacant 2025. L'import de l'ajuda serà d'un màxim de 250 € (dos-cents cinquanta euros) per a sufragar despeses del desplaçament a la fase nacional de la XXIX Olimpíada Informàtica Espanyola 2025.

4.  Termini i procediment de presentació de sol·licituds

4.1 Termini de presentació

El termini de sol·licituds s'inicia a partir de l'endemà de la publicació de la convocatòria en el BOUA i finalitza el dia 1 de juny del 2025.

4.2 Procediment de presentació

La sol·licitud de l'ajuda la presentarà la persona sol·licitant o els seus representants legals a través del Registre General de la Universitat d'Alacant per instància genèrica dirigida al director de l'Escola Politècnica Superior de la Universitat d'Alacant.

5.  Criteris d'adjudicació

La persona beneficiària de l'ajuda ha d'haver resultat guanyadora de la convocatòria descrita en el punt primer d'aquest text, que consisteix en una prova de tres hores de duració que, d'acord amb els objectius, tindrà per objecte comprovar les habilitats per al maneig de tècniques de programació i algorítmia triades pels/per les participants i la seua capacitat d'anàlisi i resolució per a obtenir solucions eficients davant els problemes plantejats.

La competició consistirà a resoldre de manera individual problemes de programació utilitzant algun dels llenguatges permesos: C++, Java o Python.

Les matèries sotmeses a examen són:

Es proposaran entre tres i sis problemes. Cada problema estarà dividit en diversos subproblemes, cadascun amb una puntuació assignada.

Cada participant enviarà les seues solucions utilitzant l'aplicació web de gestió del concurs. Per a cada enviament realitzat, el sistema informarà sobre la puntuació de cada subproblema. La puntuació total s'obté sumant les puntuacions aconseguides. Cada problema té una puntuació màxima distribuïda en els diferents subproblemes.

La puntuació assignada a un problema es calcula de la manera següent:

-          Per a cada enviament, la puntuació de cada execució realitzada és obtinguda sobre la base del contingut generat en l'eixida estàndard.

-          Per a cada enviament, la puntuació de cada subproblema serà la puntuació mínima aconseguida en totes les execucions associades.

-          La puntuació final de cada subproblema és la puntuació màxima aconseguida en tots els enviaments d'aquest problema.

-          La puntuació final d'un problema és la suma de les puntuacions de tots els seus subproblemes.

El guanyador o la guanyadora de la competició serà aquella persona participant que obtinga més punts totals. En cas d'empat, un jurat especialitzat, format per dos docents de la Universitat d'Alacant i dos docents de la Universitat de València, decidirà el guanyador o la guanyadora segons els següents criteris:

1.    El temps necessari per a completar els problemes.

2.    Les bones pràctiques de programació emprades.

6.  Òrgan gestor i Comissió de Valoració

6.1. Òrgan gestor

L'òrgan gestor de la convocatòria és la direcció de l'Escola Politècnica Superior de la Universitat d'Alacant i l'adreça de correu electrònic de contacte és [qmgnwnffsaei.vwwzaemmyyf@amf.uj.at](file:///C:/Users/45230602J/AppData/Local/Temp/pid-11683/bdpoyqwjeudp.zyamywmdcsv@iux.os.gm). S'encarregarà de l'ordenació i la instrucció del procediment, i acordarà totes les actuacions necessàries per a la determinació, el coneixement i la comprovació de les dades en virtut de les quals ha de dictar-se resolució.

La unitat administrativa de referència serà la Secretaria de Màsters, Mobilitat, Pràctiques en Empresa i Reconeixement de Crèdits de l'EPS, contacte: [https://cvnet.cpd.ua.es/uasolicitudes/home/createid/?id=34](https://cvnet.cpd.ua.es/uaSolicitudes/Home/CreateId/?id=34).

Quan la sol·licitud no reunisca els requisits o no s'hi adjunte la documentació requerida es notificarà a la persona sol·licitant la causa que impedeix la continuació del procediment, i se li requerirà perquè, de conformitat amb la legislació de procediment administratiu comú, esmene la falta o hi adjunte els documents preceptius, amb indicació que si així no ho fera, se li tindrà per desistit de la petició, amb la resolució prèvia que haurà de ser dictada en els termes previstos legalment.

6.2 Comissió de Valoració

La Comissió de Valoració realitzarà l'examen i l'avaluació de les sol·licituds admeses i elaborarà l'informe de valoració.

La comissió tindrà la següent composició o, si escau, les persones que les substituïsquen:

Presidència

-       TITULAR: subdirector/a acadèmic/a del grau en Enginyeria Informàtica de la UA.

-       SUPLENT: 1 professor/a d'assignatures de programació del grau en Enginyeria Informàtica de l'EPS.

Secretaria

-       TITULAR: coordinador/a del grau en Enginyeria en Intel·ligència Artificial de la UA.

-       SUPLENT: 1 professor/a d'assignatures de programació del grau en Enginyeria Informàtica de l'EPS.

Els membres de la Comissió de Valoració signaran un document d'absència de conflicte d'interessos (DACI).

7.  Resolució, notificació i publicació dels resultats

Atès el principi de transparència arreplegat en la Llei 40/2015, d'1 d'octubre, de règim jurídic del sector públic, i allò que disposa l'article 45.1 de la Llei 39/2015, d'1 d'octubre, del procediment administratiu comú de les administracions públiques, les publicacions detallades en aquestes bases es realitzaran en l'adreça web https://eps.ua.es/va/ingenieria-informatica/olimpiades/olimpiada-d-informatica-comunitat-valenciana-2025.html.

La proposta de resolució provisional de la XII Olimpíada d'Informàtica de la Universitat d'Alacant es publicarà a partir del 24 de gener del 2025. A partir de l'endemà de la publicació, les persones interessades tindran un termini de 5 dies hàbils per a la presentació de les al·legacions que consideren pertinents davant l'òrgan gestor.

Transcorregut aquest termini i, si escau, resoltes les al·legacions presentades, la persona titular del Rectorat dictarà la resolució definitiva de concessió.

8.  Marc legal i pressupostari

Aquesta convocatòria amb codi 2025SBV025 serveix de base reguladora i es troba recollida en la línia de subvenció 2025LS024 del Pla Estratègic de Subvencions 2025-27 (exercici 2025) de la Universitat d'Alacant, el qual està en procés d'elaboració i pendent d'aprovació.

La subvenció assignada s'ajustarà a allò que disposa la Llei 38/2003 i el Reial decret 887/2006, de 21 de juliol, pel qual s'aprova el reglament de la Llei 38/2003, de 17 de novembre, general de subvencions; la Llei 1/2015, de 6 de febrer, d'hisenda pública, del sector públic instrumental i de subvencions; la normativa interna de la Universitat d'Alacant i aquesta convocatòria.

La dotació d'aquesta convocatòria, d'un màxim de 250 euros en l'exercici 2025, serà sufragada amb càrrec al capítol 4, clau orgànica 71455W9741, del pressupost de l'Escola Politècnica Superior de la Universitat d'Alacant. La dotació d'aquesta convocatòria queda condicionada a l'existència de crèdit adequat i suficient en el pressupost de l'exercici 2025 de la Universitat d'Alacant.  S'hi aplicaran les disposicions fiscals vigents.

9.  Obligacions, justificació de persones beneficiàries i pagament

9.1 Obligacions de les persones beneficiàries

Són obligacions de les persones beneficiàries l'acceptació i la justificació de l'ajuda, i les previstes en l'article 14 de la Llei 38/2003, general de subvencions, entre les quals es troben:

a.    Realitzar l'activitat que fonamenta la concessió de l'ajuda en els termes establits en aquestes bases reguladores i altra normativa d'aplicació. L'activitat subvencionada ha de realitzar-se des de gener fins a desembre de 2025.

b.    Sotmetre's a les actuacions, la comprovació, el seguiment i l'avaluació de la unitat gestora i òrgans de control interns i externs.

c.    Conservar els documents justificatius de l'activitat, una vegada realitzada, incloent-hi els documents electrònics, en tant que puguen ser objecte d'actuacions de comprovació i control.

9.2 Justificació de persones beneficiàries i pagament

Les persones beneficiàries hauran de justificar el compliment de la finalitat per a la qual es va concedir l'ajuda i l'aplicació dels fons percebuts fins al 30 de setembre del 2025 mitjançant la presentació dels següents documents:

·         Diploma de participació en la XXIX Olimpíada Informàtica Espanyola 2025 emès per la universitat organitzadora.

·         Còpia de les targetes d'embarcament dels vols o mitjà de transport utilitzat per a arribar i tornar de la destinació.

·         L'imprès per a la recollida de dades de persones físiques per al fitxer de tercers de la Universitat d'Alacant, que pot descarregar-se de la següent adreça web: (https://sge.ua.es/va/impresos/impresos.html)

Una vegada comprovat el compliment d'aquests requisits, la Universitat d'Alacant procedirà d'ofici al pagament de l'ajuda concedida, i s'hi aplicaran les retencions de rendes que, si escau, establisca la legislació vigent.

L'incompliment per la persona beneficiària de qualsevol dels requisits i obligacions establits en la resolució de concessió de la subvenció i en aquesta convocatòria i bases reguladores podrà donar lloc a la revocació total o parcial de la subvenció i al reintegrament, si escau, de les quantitats indegudament percebudes.

10.         Protecció de dades de caràcter personal

De conformitat amb el que disposa la legislació vigent en matèria de protecció de dades, li comuniquem que la Universitat d'Alacant tractarà les dades aportades amb la finalitat de comprovar si compleixen els requisits establits en aquestes bases per a les persones beneficiàries i per a contactar amb les persones que resulten premiades en el concurs. La base de legitimació d'aquest tractament es basa en el fet que el tractament és necessari per al compliment d'una obligació legal de la Universitat d'Alacant. En el marc dels tractaments esmentats, les seues dades no podran ser cedides, excepte obligació legal, i seran conservades durant el temps estrictament necessari per a complir la finalitat esmentada fins a final de l'exercici econòmic 2025.

L'informem que pot exercir els seus drets en relació amb el tractament de les seues dades personals d'accés, rectificació i supressió, entre d'altres, mitjançant sol·licitud dirigida a la Gerència de la Universitat en el Registre General de la Universitat d'Alacant, o bé a través de la seu electrònica <https://seuelectronica.ua.es/va/index.html>. Pot, així mateix, posar-se en contacte amb el delegat de Protecció de Dades a través de l'adreça [mpn@th.ax](mailto:rgs@fy.cs).

La informació addicional i detallada sobre protecció de dades, els seus drets i la política de privacitat de la Universitat d'Alacant pot consultar-la en el següent enllaç: [https://seuelectronica.ua.es/es/privacidad.html](https://seuelectronica.ua.es/va/privadesa.html)

11.         Recursos

Contra la convocatòria, les bases i els actes administratius que se'n deriven, que esgoten la via administrativa, pot interposar-se recurs contenciós administratiu davant el jutjat contenciós administratiu d'Alacant que resulte competent en el termini de dos mesos comptador a partir de l'endemà de la publicació, de conformitat amb el que estableix l'article 114 de la Llei 39/2015, d'1 d'octubre, del procediment administratiu comú de les administracions públiques, l'article 38.4 de la Llei orgànica 2/2023, de 22 de març, del sistema universitari i l'article 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament podran interposar recurs de reposició en el termini d'un mes comptador a partir de l'endemà de la publicació d'aquesta convocatòria davant la rectora, de conformitat amb el que disposen els articles 123 i 124 de la Llei 39/2015. Tot això sense perjudici que s'utilitze qualsevol altra via que es considere oportuna.

D'acord amb l'article 112 de la Llei 39/2015, no es podrà presentar recurs contra els actes de tràmit, llevat que aquests decidisquen directament o indirectament el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims.

Alacant, 13 de desembre de 2024

El rector en funcions,

PD de signatura, la vicerectora d'Estudiants i Ocupabilitat

(Resolució de 3 d'octubre de 2024)

Rosario Ferrer Cascales





[Carretera Sant Vicent del Raspeig s/n  
03454 Sant Vicent del Raspeig - Alacant  
 Tel. 76 629 8592 - Fax 02 852 4430](https://www.google.es/maps/@96.995610,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12515&trk=tyah&trkInfo=tarId%0I5378105415098%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)